CELEX: C2007/183/36
Language: mt
Date: 2007-08-04 00:00:00
Title: Kawża C-256/07: Talba għal deċiżjoni preliminari mressqa mill-Finanzgericht Düsseldorf (il-Ġermanja) fil- 31 ta' Mejju 2007 — Mitsui & Co. Deutschland GmbH vs Hauptzollamt Düsseldorf

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/21
            
         Talba għal deċiżjoni preliminari mressqa mill-Finanzgericht Düsseldorf (il-Ġermanja) fil-31 ta' Mejju 2007 — Mitsui & Co. Deutschland GmbH vs Hauptzollamt Düsseldorf
   (Kawża C-256/07)
   (2007/C 183/36)
   Lingwa tal-kawża: il-Ġermaniż
   Qorti tar-rinviju
   Finanzgericht Düsseldorf
   Partijiet fil-kawża prinċipali
   
      Rikorrenti: Mitsui & Co. Deutschland GmbH
   
      Konvenuta: Hauptzollamt Düsseldorf
   Domandi preliminari
   
               1)
            
            
               Il-ħlasijiet magħmula lix-xerrej mill-bejjiegħ-manifattur, kif seħħ fil-kawża prinċipali, fil-kuntest ta' ftehim ta' garanzija, u permezz ta' liema x-xerrej ġie rrimborżat għall-ispejjeż ta' tiswija li kellu jħallas lix-xerrejja tiegħu stess, inaqqsu l-valur doganali, skond l-Artikolu 29(1) u (3)(a) tar-Regolament tal-Kunsill (KEE) Nru 2913/92 (1), tat-12 ta' Ottubru 1992, li jwaqqaf il-Kodiċi Doganali tal-Komunità, iddikjarat abbażi tal-prezz miftiehem bejn il-bejjiegħ-manifattur u x-xerrej?
            
         
               2)
            
            
               Il-ħlasijiet magħmula lix-xerrej mill-bejjiegħ-manifattur bħala rimborż ta' l-ispejjeż ta' garanzija msemmija fl-ewwel domanda jikkostitwixxu modifika tal-valur tat-tranżazzjoni skond l-Artikolu 145(2) tar-Regolament tal-Kummissjoni (KEE) Nru 2454/93 (2) li jiffissa ċerti dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, kif emendat mir-Regolament tal-Kummissjoni (KE) Nru 444/2002 (3), li jemenda r-Regolament (KEE) Nru 2454/93 kif ukoll ir-Regolamenti (KE) Nru 2787/2000 u (KE) 993/2001 (ĠU L 68/11)?
            
         
               3)
            
            
               F'każ ta' risposta pożittiva għall-ewwel jew għat-tieni domanda: l-Artikolu 145(2) u (3) tar-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, kif emendat mir-Regolament tal-Kummissjoni (KE) Nru 444/2002, li jemenda r-Regolament (KEE) Nru 2454/93 kif ukoll ir-Regolamenti (KE) Nru 2787/2000 u (KE) 993/2001, għandu jiġi applikat għall-importazzjonijiet li d-dikjarazzjonijiet doganali tagħhom ġew aċċettati qabel id-dħul fis-seħħ tar-Regolament tal-Kummissjoni (KE) Nru 444/2002, li jemenda r-Regolament li jiffissa d-dispożizzjonijiet għall-implementazzjoni tal-Kodiċi Doganali Komunitarju kif ukoll ir-Regolamenti (KE) Nru 2787/2000 u (KE) 993/2001?
            
         
               4)
            
            
               F'każ ta' risposta pożittiva għat-tielet domanda: l-Artikolu 145(2) u (3) tar-Regolament tal-Kummissjoni (KEE) Nru 2454/93 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, kif emendat mir-Regolament tal-Kummissjoni (KE) Nru 444/2002, li jemenda r-Regolament li jiffissa d-dispożizzjonijiet għall-implementazzjoni tal-Kodiċi Doganali Komunitarju kif ukoll ir-Regolamenti (KE) Nru 2787/2000 u (KE) 993/2001 huwa validu?
            
         
      (1)  ĠU L 302, p. 1.
   
      (2)  ĠU L 253, p. 1.
   
      (3)  ĠU L 68, p. 11.